ພັກປະສົມຝ່າຍຄ້ານ ຊະນະ ການເລືອກຕັ້ງ ສະພາ ໃນຈໍເຈຍ (ສະໄລດ໌)
ພັກຝ່າຍຄ້ານ Georgia Dream ຫລືຄວາມຝັນຂອງຈໍເຈຍ ໄດ້ຄະແນນນໍາໜ້າ ພັກຂະບວນການສາມັກຄີຊາດ ຂອງຝ່າຍລັດຖະບານ 54 ຕໍ່ 41%.
ປະທານາທິບໍດີຈໍເຈຍ ທ່ານ Mikhail Saakashvili ໄດ້ຍອມ ຮັບເອົາ ຄວາມປລາໄຊສໍາລັບພັກຂອງທ່ານ ໃນການເລືອກຕັ້ງ ສະພາແຫ່ງຊາດ ໃນັນຈັນວານນີ້ ອັນເປັນການມອບໄຊຊະນະ ໃຫ້ແກ່ພັກປະສົມຝ່າຍຄ້ານ ທີ່ນໍາພາໂດຍເສດຖີພັນລ້ານ ທ່ານ Bidzina Ivanishvili ນັ້ນ ທ່ານ Saakashvili ໄດ້ໃຫ້ຄໍາໝັ້ນສັນຍາ ໃນການຖະແຫລງ ອອກທາງໂທລະພາບວ່າ ທ່ານຈະຊ່ວຍເຫລືອຝ່າຍຄ້ານ ໃນຂັ້ນ ຕອນຂອງການປະກອບລັດຖະບານໃໝ່ນັ້ນ ບັນດາເຈົ້າໜ້າທີ່ໃນຄະນະກໍາມະການເລືອກຕັ້ງ ກ່າວໃນວັນ ອັງຄານມື້ນີ້ວ່າ ພັກຝ່າຍຄ້ານ Georgia Dream ຫລືຄວາມຝັນ ຂອງຈໍເຈຍ ຂອງທ່ານ Ivanishvili ມີຄະແນນນໍາໜ້າພັກຂະບວນ ການສາມັກຄີຊາດ ຂອງຝ່າຍລັດຖະບານ 54 ຕໍ່ 41% ທັງສອງພັກຕ່າງກໍໄດ້ປະກາດວ່່າ ຕົນເປັນຝ່າຍຊະນະ ໃນຄືນວານນີ້ ໃນຂະນະທີ່ພວກ ສະໜັບສະໜຸນຝ່າຍຄ້ານ ພາກັນສະຫລອງ ຢູ່ໃນນະຄອນຫລວງ Tbilisi ພາຍໃຕ້ລັດຖະທໍາມະນູນທີ່ດັດແກ້ໃໝ່ຂອງຈໍເຈຍນັ້ນ ນາຍົກລັດຖະມົນຕີ ຈະມີອໍານາດ ຫລາຍຢ່າງ ທີ່ປັດຈຸບັນນີ້ປະທານາທິບໍດີເປັນຜູ້ກໍານັ້ນ ສະພາຊຸດໃໝ່ ຈະປະກາດແຕ່ງຕັ້ງ ນາຍົກລັດຖະມົນຕີຄົນໃໝ່ ຫລັງຈາກ ກໍາໜົດເວລາການດໍາລົງຕໍາແໜ່ງ ສະໄໝທີສອງ ແລະສຸດທ້າຍຂອງ ປະທານາທິບໍດີ Saakashvili ສີ້ນສຸດລົງ ໃນປີໜ້າ